CELEX: 62013CB0683
Language: et
Date: 2014-06-19 00:00:00
Title: Kohtuasi C-683/13: Euroopa Kohtu (kaheksas koda) 19. juuni 2014 . aasta määrus – (Tribunal do Trabalho da Covilhã eelotsusetaotlus – Portugal) – Pharmacontinente-Saúde e Higiene SA jt versus Autoridade Para As Condições do Trabalho (ACT) (Eelotsusetaotlus — Euroopa Kohtu kodukorra artikkel 99 — Isikuandmete töötlemine — Direktiiv 95/46/EÜ — Artikkel 2 — Mõiste „isikuandmed”  — Artiklid 6 ja 7 — Andmete kvaliteeti ja andmetöötluse seaduslikkust käsitlevad põhimõtted — Artikkel 17 — Töötlemise turvalisus — Töötajate tööaeg — Tööajaregister — Pädeval töötingimuste järelevalvega tegeleval riigiasutusel olev tutvumise võimalus — Tööandja kohustus teha tööajaregister kättesaadavaks nii, et sellega oleks võimalik vahetult tutvuda)

11.8.2014   
            
            
               ET
            
            
               Euroopa Liidu Teataja
            
            
               C 261/11
            
         Euroopa Kohtu (kaheksas koda) 19. juuni 2014. aasta määrus – (Tribunal do Trabalho da Covilhã eelotsusetaotlus – Portugal) – Pharmacontinente-Saúde e Higiene SA jt versus Autoridade Para As Condições do Trabalho (ACT)
   (Kohtuasi C-683/13) (1)
   
   ((Eelotsusetaotlus - Euroopa Kohtu kodukorra artikkel 99 - Isikuandmete töötlemine - Direktiiv 95/46/EÜ - Artikkel 2 - Mõiste „isikuandmed” - Artiklid 6 ja 7 - Andmete kvaliteeti ja andmetöötluse seaduslikkust käsitlevad põhimõtted - Artikkel 17 - Töötlemise turvalisus - Töötajate tööaeg - Tööajaregister - Pädeval töötingimuste järelevalvega tegeleval riigiasutusel olev tutvumise võimalus - Tööandja kohustus teha tööajaregister kättesaadavaks nii, et sellega oleks võimalik vahetult tutvuda))
   2014/C 261/18
   Kohtumenetluse keel: portugali
   
      Eelotsusetaotluse esitanud kohus
   
   Tribunal do Trabalho da Covilhã
   
      Põhikohtuasja menetluse pooled
   
   
      Hagejad: Pharmacontinente-Saúde e Higiene SA, Domingos Sequeira de Almeida, Luis Mesquita Soares Moutinho, Rui Teixeira Soares de Almeida, André de Carvalho e Sousa
   
      Kostja: Autoridade Para As Condições do Trabalho (ACT)
   
      Resolutsioon
   
   
               1.
            
            
               Euroopa Parlamendi ja nõukogu 24. oktoobri 1995. aasta direktiivi 95/46/EÜ (üksikisikute kaitse kohta isikuandmete töötlemisel ja selliste andmete vaba liikumise kohta) artikli 2 punkti a tuleb tõlgendada nii, et tööajaregister, milles on ära toodud iga töötaja töö algus ja lõpuajad ning katkestused või vastavad pausid, kuulub mõiste „isikuandmed” alla selle sätte tähenduses.
            
         
               2.
            
            
               Direktiivi 95/46 artikli 6 lõike 1 punkte b ja c ning artikli 7 punkte c ja e tuleb tõlgendada nii, et nendega ei ole vastuolus niisugused siseriiklikud õigusnormid, nagu on kõne all põhikohtuasjas, mis asetavad tööandjale kohustuse teha tööajaregister kättesaadavaks pädevale töötingimuste järelevalvega tegelevale riigiasutusele, et viimane saaks sellega vahetult tutvuda, kuivõrd see kohustus on vajalik, et see asutus saaks täita ülesannet teostada järelevalvet töötingimusi reguleerivate normide rakendamise üle, mis puudutab eelkõige tööaega.
            
         
               3.
            
            
               Eelotsusetaotluse esitanud kohtul tuleb kontrollida, kas tööandja kohustust teha tööajaregister kättesaadavaks pädevale töötingimuste järelevalvega tegelevale riigiasutusele, et viimane saaks sellega vahetult tutvuda, saab pidada vajalikuks sel asutusel oleva järelevalveülesande täitmise jaoks, kuivõrd see aitab kaasa töötingimusi reguleerivate normide tõhusamale rakendamisele, mis puudutab eelkõige tööaega; juhul, kui see on nii, siis tuleb sel kohtul kontrollida, kas sanktsioonid, mida kohaldati, et tagada Euroopa Parlamendi ja nõukogu 4. novembri 2003. aasta direktiivis 2003/88/EÜ (tööaja korralduse teatavate aspektide kohta) sätestatud nõuete tõhus rakendamine, on kooskõlas proportsionaalsuse põhimõttega.
            
         
      (1)  ELT C 52, 22.2.2014.